એના વિશે ચોક્કસ આપણે એટલું જાણતા હતા કે કચ્છ, સૌરાષ્ટ્ર અને દક્ષિણ ગુજરાતની કેટલીક દરિયાઈ ખાડીઓ કે જ્યાં ચેરિયા નામની વનસ્પતિની ઝાડી કે જંગલ છે ત્યાં છૂટાછવાયા આ ખારાઈ ઊંટ જોવા મળે છે, પણ ‘સહજીવન’ સંસ્થાએ બે દાયકાના વૈજ્ઞાનિક સંશોધન પછી પોતાના મહત્ત્વાકાંક્ષી અભ્યાસના તારણ પેશ કર્યા ત્યારે ખબર પડી કે ખારાઈ ઊંટ તો કચ્છની એક અલભ્ય વિશિષ્ઠ બ્રિડ (નસ્લ) છે અને દુનિયામાં એકમાત્ર કચ્છમાં જ તેનું અસ્તિત્વ છે.